Traditional & Folk Songs with lyrics & midi music www.traditionalmusic.co.uk 
Meg Drummond 
Meg Drummond (Andrew Douglas) 
The king's at hame in Holyrood There's lights in every ha'. Of a' the dancers gathered there Meg Drummond shines maist braw. 
The grey Scots lords lords stand round the king Desire the king to wed, But it isna Meg o' the gowden hair They choose to share his bed. 
"The English princess, sire, is fair A marriage there would lead To English Gowd and English gear to fill our country's need." 
Fair deaved was Jamie by their words Fair deaved by night and day But he thocht o' Meg wi' the gowden hair And aye he answered "Nay." 
And when she cam tae the kings ha' door And curtsied down fu' low, Wi' at her back her sisters twa They made a bonny show. 
The Scots lords in the ha' did glower And grimly did they see For well they knew tis happy hour Their ruin soon could be. 
The candle now is guttering low, "To bed!" the king doth cry, And he himsel' did light her up To her chamber door sae high. 
Oh gladly, gladly rose the king At the dawning of the day, But Meg and her sisters ne'er rose up Lay stiff and cauld as clay. 
No court did speir whit wey they died By sickness or poison dread To Dunblane Kirk wi' haste at night Their corpses soon were sped. 
And when on Flodden's fatal field King James was doomed tae dee A sma' voice in the wind did sigh "O Jamie, come to me!" 
O Drummond's woods are fine and fair And Drummond's woods are green, And some folks say they still do walk The bonny birks atween.